וולטר קוהן

וולטר קוהן (באנגלית: Walter Kohn‏; 9 במרץ 1923 – 19 באפריל 2016) היה פיזיקאי וכימאי יהודי-אמריקאי, יליד אוסטריה, שזכה (לצד ג'ון פופל) בפרס נובל בכימיה לשנת 1998 על פיתוח תורת פונקציונל הצפיפות. קוהן נולד בווינה, אוסטריה ב-1923 להוריו היהודים, סלומון וגיטל קוהן. לאחר סיפוח אוסטריה לגרמניה על ידי היטלר (אנשלוס), הגיע לאנגליה במסגרת ה"קינדר-טרנספורט". ב- 1940 נשלח לקוויבק, קנדה, ומשם למחנה. למד באוניברסיטת טורונטו. כבעל אזרחות גרמנית, נמנעה ממנו הכניסה לפקולטה לכימיה, ולכן למד פיזיקה ומתמטיקה. קיבל תואר ראשון ב-1945 ותואר שני ב-1946. ב-1948 קיבל תואר דוקטור מאוניברסיטת הרווארד, שם למד אצל ג'וליאן שווינגר. בין 1950 ל-1960 לימד באוניברסיטת קרנגי מלון. ב-1960 עבר לאוניברסיטת קליפורניה בסן דייגו, שם עמד בראש החוג לפיזיקה. באותה תקופה הוא פיתח תורת הקירוב המקומית של הצפיפות. ב- 1984 עבר לאוניברסיטת קליפורניה בסנטה ברברה. בשנת 1998 זכה קוהן בפרס נובל לכימיה על פיתוח תורת פונקציונל הצפיפות. האקדמיה השוודית המלכותית למדעים ציינה שפרופ' קוהן הרים "תרומה חלוצית לפיתוח שיטות הניתנות ליישום במחקרים תאורטיים של תכונות המולקולות ושל התהליכים הכימיים שהן מעורבות בהם". בהרצאה שנשא במאי 2009 באוניברסיטת בר-אילן, לרגל קבלת תואר דוקטור לשם כבוד, תיאר חתן פרס נובל לכימיה לשנת 1998, פרופ' וולטר קוהן, את המצב וקרא להפסיק את השיעבוד לנפט שהולך להגמר, לפחם שמזהם ולאנרגיה הגרעינית שעלולה ליפול בידי משטרים לא טובים, ולהתמקד באנרגיית השמש ואנרגיית הרוח: ”קרינת השמש שנופלת על כדור הארץ בשעה, יכולה להספיק לכל התצרוכת השנתית של כל האנושות.” פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. W. Kohn, An essay on condensed matter physics in the twentieth century, Reviews of Modern Physics, Vol. 71, No. 2, pp. S59-S77, Centenary 1999. APS W. Kohn, Nobel Lecture: Electronic structure of matter – wave functions and density functionals, Reviews of Modern Physics, Vol. 71, No. 5, pp. 1253–1266 (1999). APS D. Jérome, T.M. Rice, and W. Kohn, Excitonic Insulator, Physical Review, Vol. 158, No. 2, pp. 462–475 (1967). APS P. Hohenberg, and W. Kohn, Inhomogeneous Electron Gas, Physical Review, Vol. 136, No. 3B, pp. B864-B871 (1964). APS W. Kohn, and L. J. Sham, Self-Consistent Equations Including Exchange and Correlation Effects, Physical Review, Vol. 140, No. 4A, pp. A1133-A1138 (1965). APS W. Kohn, and J. M. Luttinger, New Mechanism for Superconductivity, Physical Review Letters, Vol. 15, No. 12, pp. 524–526 (1965). APS W. Kohn, Theory of the Insulating State, Physical review, Vol. 133, No. 1A, pp. A171-A181 (1964). APS W. Kohn, Cyclotron Resonance and de Haas-van Alphen Oscillations of an Interacting Electron Gas, Physical Review, Vol. 123, pp. 1242–1244 (1961). APS מדליית נילס בוהר של אונסק"ו (1998) דוקטור לשם כבוד ממכון ויצמן למדע (1997) דוקטור לשם כבוד מאוניברסיטת דרזדן לטכנולוגיה (21 באוקטובר 2002) העיטור האוסטרי למדע ואמנות (1999) פרס דייוויסון-גרמר בפיזיקה אטומית ופיזיקת פני שטח (1977) דוקטור לשם כבוד מאוניברסיטת הרווארד (2012) חבר זר של החברה המלכותית (1998) המדליה הלאומית למדעים (1988) דוקטור לשם כבוד מאוניברסיטת וינה (דצמבר 2012) Feenberg Medal (1991) מדליית יובל המאה של הרווארד (2001) פרס שלושת הפיזיקאים (2002) פרס נובל לכימיה (1998) פרס אוליבר באקלי (1961) דוקטור לשם כבוד מהאוניברסיטה הטכנית בווינה מדליית הכסף הגדולה עם כוכב להוקרה על שירות הרפובליקה האוסטרית מלגת גוגנהיים בפסקה זו רשומה אחת נוספת שטרם תורגמה דוקטור כבוד מהאוניברסיטה העברית בירושלים (1981) דוקטור כבוד אוניברסיטת בר-אילן (2009) וולטר קוהן, באתר פרס נובל (באנגלית) וולטר קוהן, באתר פרויקט הגנאלוגיה במתמטיקה ביוגרפיה של קוהן, באתר אוניברסיטת קליפורניה בסנטה ברברה וולטר קוהן, באתר אנציקלופדיה בריטניקה (באנגלית) אשר שכטר, הנובליסטים היהודים בוועידת הנשיא: חוששים משינוי האקלים; מתריעים מפני חוסר ההשקעה במחקר, באתר הארץ, 14 במאי 2008 ויוי ליכט, פרופ' וולטר קוהן יקבל תואר דוקטור לשם כבוד, באתר News1 מחלקה ראשונה, 7 במאי 2009 אבי בליזובסקי, ‏קוהן: בתוך 25 שנה אנו חייבים לזנוח את הנפט, הגז והפחם ולהסתמך בעיקר על שמש ורוח, אחרת האנושות תעמוד בפני קריסה, באתר "הידען", 13 בדצמבר 2009 ראו: רשימת חתני דוקטור כבוד בשנות ה-80 של המאה ה-20, באתר האוניברסיטה העברית